Všeobecne záväzné nariadenie
hlavného mesta Slovenskej republiky Bratislavy
č. 3/2010
z 1. júla 2010,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 12/2007 o dani za ubytovanie v znení všeobecne záväzného nariadenia hlavného mesta Slovenskej republiky Bratislavy č. 8/2008

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. a § 43 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo:

Čl. I

Všeobecne záväzné nariadenie hlavného mesta Slovenskej republiky Bratislavy č. 12/2007 o dani za ubytovanie v znení všeobecne záväzného nariadenia hlavného mesta Slovenskej republiky Bratislavy č. 8/2008 sa mení a dopĺňa takto:

1.	V poznámke pod čiarou k odkazu 1 sa citácia „§ 2 vyhlášky Ministerstva hospodárstva Slovenskej republiky č. 419/2001 Z. z., ktorou sa upravuje kategorizácia ubytovacích zariadení a klasifikačné znaky na ich zaraďovanie do tried.“ nahrádza citáciou „Vyhláška Ministerstva hospodárstva Slovenskej republiky č. 277/2008 Z. z., ktorou sa ustanovujú klasifikačné znaky na ubytovacie zariadenia a pri ich zaraďovaní do kategórií a tried.“.

2.	V § 8 sa odsek 1 dopĺňa písmenami e) a f), ktoré znejú:
„e)  osoba s priznanou doplnkovou ochranou,2a)
 f)   osoba, ktorá vykonáva dobrovoľnícku aktivitu.“.

Poznámka pod čiarou k odkazu 2a znie:

„2a)  § 13a a 13b zákona č. 480/2002 Z.z. o azyle a o zmene a doplnení niektorých zákonov v znení zákona č. 692/2006 Z.z.“.

3.	V § 8 sa za odsek 1 vkladá nový odsek 2, ktorý znie:

„(2)  Správca dane poskytuje zníženie dane vo výške 75 % dane   pre ubytovaných za účelom výkonu práce v kategórii robotníckych profesií na území Bratislavy. Splnenie podmienky preukazuje daňovník prevádzkovateľovi písomným potvrdením zamestnávateľa alebo osoby, v prospech ktorej práce na území Bratislavy vykonáva. Vystaviteľ v písomnom potvrdení uvedie identifikačné údaje daňovníka, dobu a miesto výkonu práce na území Bratislavy.“.

Doterajší odsek 2 sa označuje ako odsek 3.

4.	V § 8 odsek 3 znie:

„(3) Prevádzkovateľ preukazuje správcovi dane oslobodenie od dane alebo zníženie dane na príslušnom účtovnom doklade.3) Súčasťou účtovného dokladu je príloha preukazujúca odôvodnenosť poskytnutia oslobodenia od dane alebo zníženia dane.“.

5.	Príloha č. 1 znie:

„Príloha č. 1 k všeobecne záväznému nariadeniu č. 12/2007 

Mesačné vyúčtovanie dane za ubytovanie

Mesiac/rok	     	Názov ubytovacieho zariadenia	     	
Adresa	     	Meno zodp. osoby	     	Tel. 	     	
Obchodné meno alebo názov prevádzkovateľa podľa obchodného alebo živnostenského registra	
     	
IČO	     	DIČ	     	Číslo účtu	     	

1.	Ubytovaní celkom	      	
2.	Z toho cudzinci celkom 	     	
3.	Počet prenocovaní celkom	      	
4.	Z toho počet prenocovaní  cudzincov celkom	     	
5.	Počet ubytovaných, ktorí boli oslobodení	      	
6.	Počet prenocovaní, ktoré boli oslobodené	      	
7.	Počet ubytovaných, ktorým bola znížená daň	     	
8.	Počet prenocovaní, u ktorých bola znížená daň	     	
9.	Počet ubytovaných, na ktorých sa vzťahuje daňová povinnosť v plnej výške sadzby	     	
10.	Počet prenocovaní, ktoré podliehajú daňovej  povinnosti v plnej výške sadzby v danom kalendárnom mesiaci 	     	
11.	Daň v plnej výške sadzby dane (riadok 10 x 1,65 eur)	     	
12.	Daň v zníženej výške sadzby dane (riadok 8 x 0,41 eur)	     	
13.	Predpis – odvodová povinnosť ubytovacieho zariadenia celkom (riadok 11 plus riadok 12)	                eur	

Prehlasujem, že všetky údaje uvedené v mesačnom vyúčtovaní dane za ubytovanie sú správne a úplné.

Číslo účtu hlavného mesta	2016222053 / 0200	KS	0558	Variabilný symbol	   32    2           	

Vyplnené tlačivo zašlite na adresu správcu dane a daň uhraďte na vyššie uvedený účet alebo zaplaťte v hotovosti do pokladne správcu dane najneskôr do 15. dňa v mesiaci za uplynulý kalendárny mesiac.

V Bratislave dňa	     		Vypracoval	     	
	dátum vyhotovenia			meno, priezvisko, funkcia
zodpovednej osoby
(paličkovým písmom)	

	
podpis a pečiatka“.	

Čl. II

Primátor hlavného mesta Slovenskej republiky Bratislavy sa splnomocňuje, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 12/2007 o dani za ubytovanie, ako vyplýva zo zmien a doplnení vykonaných všeobecne záväzným nariadením hlavného mesta Slovenskej republiky Bratislavy č. 8/2008 a týmto všeobecne záväzným nariadením.

Čl. III

Toto všeobecne záväzné nariadenie nadobúda účinnosť 1. augusta 2010.

Ing. Andrej Ďurkovský
primátor